17. ΑΠΟΦΑΣΗ Αριθμ. 7001/2/844-γ  της 2-16 Ιουν. 1995 (ΦΕΚ Β΄ 525)  Σύσταση Τμημάτων και Γραφείων Εκπαίδευσης στα Επιτελεία των Γενικών Αστυνομικών Δ/νσεων Αττικής και Θεσσαλονίκης και των Αστυνομικών Δ/νσεων Νομών.  Έχοντας υπόψη: 1.Τις διατάξεις του άρθρ. 11 παρ. 2 του Νόμ. 1481/1984 (Α΄ 152), όπως αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). 2.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 3.Το γεγονός ότι από τις διατάξεις της παρούσας απόφασης προκαλείται δαπάνη σε βάρος του κρατικού προϋπολογισμού, το ύψος της οποίας ανέρχεται για το έτος 1995 στις 3.600.000 δρχ. περίπου, για το έτος 1996 στις 19.200.000 δρχ. περίπου και για το έτος 1997 και καθένα από τα επόμενα έτη στις 8.300.000 δρχ. περίπου και ότι οι δαπάνες έτους 1995, λόγω του χαμηλού ύψους, θα αντιμετωπισθούν από τις υπάρχουσες σχετικές πιστώσεις του εκτελούμενου προϋπολογισμού Ε.Φ. 43-110, ενώ οι δαπάνες έτους 1996 και επόμενων ετών θα προβλέπονται και θα καλύπτονται από τις αντίστοιχες πιστώσεις των κατ’ έτος προϋπολογισμών εξόδων του Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», αποφασίζουμε: Σύσταση Τμημάτων και Γραφείων Εκπαίδευση Άρθρ.1.-Συνιστάται στο Επιτελείο των Γενικών Αστυνομικών Διευθύνσεων Αττικής και Θεσσαλονίκης Τμήμα Εκπαίδευσης και στο Επιτελείο των Αστυνομικών Διευθύνσεων των Νομών Γραφείο Εκπαίδευσης. 4.ΑΑ.α.17 Οργανικές Διατάξεις Ελληνικής Αστυνομίας   957 Αποστολή Άρθρ.2.-1.Τα Τμήματα και τα Γραφεία Εκπαίδευσης του προηγουμένου άρθρου έχουν ως αποστολή τη διοργάνωση σεμιναρίων εκπαίδευσης του προσωπικού των Υπηρεσιών τους σε αστυνομικά θέματα που σχετίζονται με την άσκηση των αρμοδιοτήτων του και την εκτέλεση της αποστολής του. 2.Η διοργάνωση των σεμιναρίων γίνεται με εντολή της Διεύθυνσης Εκπαίδευσης του Υπουργείου Δημόσιας Τάξης ή με έγκριση αυτής, σε περίπτωση σχετικής προτάσεως των ως άνω Υπηρεσιών. Έναρξη ισχύος Άρθρ.3.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.   